
Text rozhodnutia
Súd: Krajský súd Banská Bystrica Spisová značka: 2To/47/2016 Identifikačné číslo súdneho spisu: 6115010801 Dátum vydania rozhodnutia: 02. 06. 2016 Meno a priezvisko sudcu, VSÚ: JUDr. Jozef Mikluš ECLI: ECLI:SK:KSBB:2016:6115010801.1 Uznesenie Predseda senátu Krajského súdu v Banskej Bystrici v trestnej veci obžalovanej A. G., nar. XX.XX.XXXX, pre prečin nebezpečného vyhrážania podľa § 360 ods. 1 Tr.zák. , dňa 02. 06. 2016 takto r o z h o d o l : Podľa § 312 ods. 4 Tr.por. b e r i e m na vedomie späťvzatie odvolania obžalovanej A. G., nar. XX.XX.XXXX. o d ô v o d n e n i e : Rozsudkom Okresného súdu Banská Bystrica zo dňa 17.03.2016, sp.zn. 3T/67/2015 bola obž. A. G. uznaná za vinnú pre prečin nebezpečného vyhrážania § 360 ods. 1 Tr.zák. na tom skutkovom základe, ako je to uvedené v prvostupňovom rozsudku. Za to ju okresný súd odsúdil k trestu odňatia slobody vo výmere 3 mesiace nepodmienečne a pre výkon trestu ju zaradil do ústavu na výkon trestu s minimálnym stupňom stráženia. Uložil jej aj ochranné psychiatrické liečenie ambulantnou formou, do doby, kým si to bude vyžadovať jeho účel. Proti prvostupňovému rozsudku podala v zákonnej lehote odvolanie obžalovaná A. G. a to priamo do zápisnice o hlavnom pojednávaní na Okresnom súde Banská Bystrica dňa 17.03.2016, ktoré následne za ňu odôvodnil dňa 19.04.2016 jej obhajca. Podaním zo dňa 02.06.2016 doručeným krajskému súdu dňa 02.06.2016 o 08.05 h vzala obž. A. G. cestou svojho obhajcu toto svoje odvolanie späť. Podľa § 312 ods. 4 Tr.por., vzatie odvolania späť vezme uznesením na vedomie predseda senátu odvolacieho súdu, ak nebola vec tomuto súdu predložená, predseda senátu súdu prvého stupňa, boli splnené všetky zákonné podmienky pre postup v zmysle cit.ust. § 312 ods. 4 Tr.por. Z uvedeného dôvodu, teda že obžalovaná zobrala odvolanie späť ešte pred tým, ako o ňom začal odvolací súd konať, som rozhodol tak, ako je to uvedené vo výrokovej časti tohto uznesenia. Poučenie: Proti tomuto uzneseniu ďalší riadny opravný prostriedok nie je prípustný.

Zdroj: KAUZIS.SK – https://www.kauzis.sk/judikatura/r/ECLI:SK:KSBB:2016:6115010801.1 (dáta aktuálne k 12. 11. 2026). Záväzné je znenie zverejnené súdom.




